Odd Iver Sara

Odd Iver Sara (født 13. april 1966) er en norsk samisk politiker, som representerer Árja. Han er valgt inn på Sametinget for perioden 2009-13, der han er medlem av i oppvekst-, omsorgs- og utdanningskomiteen. Han var førstekandidat på Árja sin liste i valgkrets 3. Han er også medlem av tilskuddsstyret og valgkomiteen. I tillegg er han leder i Alta – Kautokeino Vassdrags- og viddeforening.

Den 2. november 2010 ble han oppnevnt til medlem i rovdyrnemnda i Region 8 Troms og Finnmark.Sametinget - Sametingets oppnevning av nye medlemmer til rovdyrnemndene 2010-2013

Sara har bakgrunn som bilmekaniker og tømrer, og har jobbet med kartlegging av sjøsamiske dialekter i Altafjorden. Han har tatt etterutdanning som voksen; han tok realkompetanse i 2005-06 og fagskole innen bygg og anlegg i 2007-09. Han er gift og har fire barn, og er bosatt i Alta.

 Referanser 

 Eksterne lenker 
 Sametinget.no - Sara, Odd Iver
 NRK.no – Sametingsvalget – Odd Iver Sara

Kategori:Norske sametingspolitikere
Kategori:Árja-politikere
Kategori:Fødsler i 1966
Kategori:Bilmekanikere
Kategori:Norske snekkere